cyanic-selkie/wikianc huggingface dataset:
Μαρίνα Σάττι
YALLA!
Με στόχο την αρμονική συνύπαρξη όλων των διαφορετικών ερεθισμάτων που την καθόρισαν ως καλλιτέχνη, η Σάττι εμπνεύστηκε τη δημιουργία μιας μουσικής παράστασης αποτελούμενη από όλα τα ετερόκλητα πολιτιστικά στοιχεία με τα οποία μεγάλωσε. Τον Ιούνιο του 2018 η Μαρίνα Σάττι και οι fonés εγκαινίασαν το YALLA!, μια πληθωρική παράσταση παραδοσιακής world μουσικής και ποπ συνθέσεων της Σάττι. Συγκεντρώνοντας μουσικές παραδόσεις αλλά και σύγχρονους ήχους από περισσότερες από δέκα χώρες του κόσμου, το YALLA! παρουσιάστηκε για πρώτη φορά στο ανοιχτό Θέατρο Βράχων "Μελίνα Μερκούρη", στο πλαίσιο του Φεστιβάλ της Γενικής Γραμματείας Ισότητας των Φύλων. Η παράσταση ταξίδεψε σε ολόκληρη την Ελλάδα αλλά και στο εξωτερικό, περνώντας από τη Γαλλία, την Αγγλία, την Ελβετία καθώς και από το WOMEX World Music Expo 2019 που έλαβε χώρα στο Τάμπερε της Φινλανδίας. Σήμερα, το YALLA! συνεχίζει το ταξίδι του σε όλο τον κόσμο καταργώντας γεωγραφικά και πολιτισμικά σύνορα.
Το καλοκαίρι του 2019, η εξελιγμένη μορφή της παράστασης YALLA 2.0 παρουσιάστηκε στο Summer Nostos Festival του Κέντρου Πολιτισμού Ίδρυμα Σταύρος Νιάρχος και στο Τεχνόπολις. Με την παρουσία 70 ανθρώπων επί σκηνής και συνδυάζοντας μουσική, χορογραφία και εντυπωσιακά visuals, το YALLA 2.0 κέρδισε γρήγορα εντυπώσεις για το μέγεθος και την αρτιότητα της παραγωγής.
Θέατρο
Η Σάττι έχει ασχοληθεί ενεργά με το θέατρο για πάνω από από μια δεκαετία, έχοντας συμμετάσχει σε σημαντικό αριθμό παραστάσεων ως ηθοποιός και μουσικοσυνθέτης. Έχει συνεργαστεί με το Εθνικό Θέατρο, την Εθνική Λυρική Σκηνή, το Φεστιβάλ Αθηνών καθώς και με σκηνοθέτες όπως τους Ακύλλα Καραζήση, Λυδία Κονιόρδου, Νίκο Μαστοράκη, Θωμά Μοσχόπουλο, Κωνσταντίνο Ρήγο ανάμεσα σε άλλους.
Παραπομπές
Κατηγορία:Ελληνίδες τραγουδίστριες Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί φωνής Κατηγορία:Έλληνες αφρικανικής καταγωγής
Τσιντσάνο
Το Τσιντσάνο (ιταλικά: Cinzano) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Σουριναμέζικες γενικές εκλογές 2015
Γενικές εκλογές στο Σουρινάμ διεξήχθησαν στις 25 Μαΐου 2015. To Εθνικό Δημοκρατικό Κόμμα κέρδισε την αυτοδυναμία στη βουλή για πρώτη φορά στην ιστορία του.
Εκλογικό σύστημα
Οι 51 έδρες στην Εθνοσυνέλευση αναδείχθηκαν με τη χρήση του συστήματος της απλής αναλογικής (ανοιχτή λίστα) σε 10 πολυεδρικές εκλογικές περιφέρειες, περιέχουσες από 2 ως 17 έδρες. Οι 10 εκλογικές περιφέρειες συμπίπτουν με τις ισάριθμες διοικητικές επαρχίες της χώρας. Στη συνέχεια η εθνοσυνέλευση εκλέγει τον πρόεδρο του Σουρινάμ. Η ψηφοφορία δεν είναι υποχρεωτική. Η θητεία των μελών της Εθνοσυνέλευσης είναι 5ετής.
Διαδικασία
Για τις εκλογές στήθηκαν κάλπες σε συνολικά 623 εκλογικά τμήματα και ο αριθμός των εγγεγραμμένων ψηφοφόρων ήταν 356.223 και στις 10 επαρχίες. Σύμφωνα με τους εκλογικούς παρατηρητές της CARICOM οι εκλογές ήταν "διαφανείς, ελεύθερες και δίκαιες, με τους ψηφοφόρους να ασκούν το εκλογικό τους δικαίωμα χωρίς φόβο και τα αποτελέσματα να αντανακλούν τη λαϊκή βούληση".
Αποτελέσματα
Συνολικά 25 κόμματα έλαβαν μέρος στις γενικές εκλογές. Το Εθνικό Δημοκρατικό Κόμμα που πρόσκειται στον πρόεδρο Ντέσι Μπάουτερσε κέρδισε την απόλυτη πλειοψηφία για πρώτη φορά. Η αντιπολίτευση παραδέχθηκε την ήττα της στις εκλογές και κατέλαβε τουλάχιστον 25 έδρες. Η νίκη του NDP αντιστοιχεί στο 80% (και πλέον) όλων των ψήφων και σε 27 έδρες επί συνόλου 51 στην εθνοσυνέλευση, κάτι που σημαίνει ότι ο Ντέσι Μπάουτερσε επανεκλέχθηκε πρόεδρος.
Παραπομπές
2015 γενικες
1137 Ραΐσα
Η Ραΐσα (Raïssa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,508. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το όνομα της Ραΐσα Ιβάνοβνα Μασέγιεβα, η οποία υπολόγισε την τροχιά του αστεροειδή.
Φυσικά χαρακτηριστικά
Η μέση διάμετρος της Ραΐσα εκτιμάται σε 23,7 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1592. Η Ραΐσα περιστρέφεται γύρω από τον εαυτό της μία φορά κάθε 37 ώρες περίπου, μία αργή περιστροφή για αστεροειδή.
Εξωτερικοί σύνδεσμοι
Ραισα
1138 Αττική
Η Αττική (Attica) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,226. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη γνωστή ομώνυμη περιοχή της αρχαίας και νέας Ελλάδας.
Φυσικά χαρακτηριστικά
Τα φυσικά χαρακτηριστικά της Αττικής είναι άγνωστα.
Εξωτερικοί σύνδεσμοι
Αττικη
Περιφερειακές εκλογές Καστίλλης και Λεόν 2022
Στις 13 Φεβρουαρίου 2022 διεξήχθησαν πρόωρες περιφερειακές εκλογές στην Καστίλλη και Λεόν (Ισπανία), για να εκλεγούν τα 81 μέλη του Κορτές (μονοθάλαμο κοινοβούλιο).
Οι εκλογές διεξήχθησαν πρόωρα επειδή τον Δεκέμβριο του 2021 ο Πρόεδρος της κοινότητας, ο Αλφόνσο Φερνάντες Μανιουέκο (ΛΚ), έδιωξε τους Πολίτες από την κυβέρνηση συνεργασίας, διέλυσε το Κορτές και προκήρυξε νέες εκλογές για τις 13 Φεβρουαρίου 2022.
Ισπανικό Σοσιαλιστικό Εργατικό Κόμμα
Ο Λούις Τουντάνκα επανεξελέγη Γενικός Γραμματέας του ΙΣΕΚ Καστίλλης και Λεόν, μία θέση που κρατά από το 2014. Το σλόγκαν του ΙΣΕΚ για αυτές τις εκλογές ήταν: «Αλλαγή και Ελπίδα».
Λαϊκό Κόμμα
Στις 16 Ιανουαρίου 2022 ο Αλφόνσο Φερνάντες Μανιουέκο επανεξελέγη πρόεδρος του Λαϊκού Κόμματος Καστίλλης και Λεόν με το 98,26% των ψήφων. Το σλόγκαν του κόμματος για αυτές τις εκλογές ήταν «Η Δύναμη που μας Κινεί».
Βοξ
Ο νεαρός (30 ετών) δικηγόρος Χουάν Γκαρσία-Γκαλιάρδο, ο οποίος είναι μέλος του Βοξ από τον Ιούνιο του 2021, είναι ο επικεφαλής αυτών των εκλογών. Το σλόγκαν της εκστρατείας τους ήταν «Σπορά».
Συμμαχία Άδεια η Ισπανια – Σόρια ¡Τώρα!
Το Σόρια Τώρα, ένα ρεζιοναλιστικό κίνημα πολιτών στη Σόρια, και το πολυσυλλεκτικό Άδεια η Ισπανία συμμάχησαν και διεκδικούν έργα ανάπτυξης στις επαρχίες. Το σλόγκαν της εκστρατεία τους ήταν «¡Ήρθε η ώρα!». Αντανακλά το αίσθημα αναγκαιότητας για ανάληψη δράσης ώστε να αποτραπεί η ερήμωση του πληθυσμού στις επαρχίες.
Συμμαχία Ενωμένοι Μπορούμε
Το σλόγκαν της συμμαχίας γι'αυτές τις εκλογές ήταν «Κάντε τη φωνή σας να ακουστεί», και αναφέρεται στους ταπεινούς ανθρώπους που γίνονται αόρατοι και δεν ακούγονται από τα μεγάλα κόμματα.
Δημοσκοπήσεις
Από τις προηγούμενες εκλογές μέχρι τις τρέχουσες έχουν διεξαχθεί πολλές δημοσκοπήσεις από διάφορες εταιρείες δημοσκοπήσεων στις οποίες οι πολίτες ρωτήθηκαν για το ποιο κόμμα θα ψηφίσουν. Στο γράφημα και στον πίνακα που ακολουθούν απεικονίζονται τα αποτελέσματα αυτών των δημοσκοπήσεων.
Παραπομπές
Κατηγορία:Εκλογές στην Ισπανία Καστιλης
Κρύο Πηγάδι Αττικής
Το Κρύο Πηγάδι Βιλίων είναι οικισμός της Δυτικής Αττικής του δήμου Δήμου Μάνδρας - Ειδυλλίας. Βρίσκεται βόρεια των Μεγάρων σε υψόμετρο 532 μέτρων. Το Κρύο Πηγάδι έχει πληθυσμό σύμφωνα με την απογραφή του 2001, 21 κατοίκους. Μέσα στον οικισμό, βρίσκονται απομεινάρια από έναν αρχαίο πύργο ο οποίος ανήκε στο φρούριο των Αιγοσθένων.
Κατηγορία:Χωριά του νομού Αττικής Κατηγορία:Δήμος Μάνδρας - Ειδυλλίας
Αλοϊζιάνικα Κυθήρων
Τα Αλοϊζιάνικα είναι οικισμός των Κυθήρων. Διοικητικά υπάγεται στην τοπική κοινότητα Φριλιγκιάνικων, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.
Γεωγραφία
Τα Αλοϊζιάνικα είναι ηπειρωτικός οικισμός στο κεντρικό τμήμα του νησιού. Βρίσκεται μεταξύ των χωριών Φριλιγκιάνικα και Αρωνιάδικα, σε μέσο σταθμικό υψόμετρο 380. Απέχει 16 χλμ. περίπου Β. της Χώρας Κυθήρων.
Διοικητικές μεταβολές μέχρι τον «Καλλικράτη»
Ο οικισμός αναφέρεται από το 1866 στον νομό Ζακύνθου. Το 1899 εντάχθηκε στον νομό Αργολίδος & Κορινθίας και κατόπιν στον νομό Λακωνικής και, το 1909, πάλι στον νομό Αργολίδος & Κορινθίας. Το 1929 πέρασε στη δικαιοδοσία του νομού Αττικής και Βοιωτίας και το 1943 υπήχθη στον νομό Ατικής. Με το ΦΕΚ 185Α - 30/10/1964 αποσπάστηκε στον νομό Πειραιώς. Με το ΦΕΚ 66Α - 8/05/1972 αποσπάστηκε από τον νομό Πειραιώς και προσαρτήθηκε στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Φριλιγκιάνικων και προσαρτήθηκε στον δήμο Κυθήρων.
Πηγές
Κατηγορία:Δήμος Κυθήρων Κατηγορία:Χωριά των Κυθήρων
Νεροβίγλι Μεσσηνίας
Το Νεροβίγλι, ή Νερβίγλι όπως το αναφέρουν οι ντόπιοι, είναι μικρός οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.
Τοποθεσία
Ο οικισμός βρίσκεται επί της επαρχιακής οδού, ανάμεσα στους Γαργαλιάνους και τον Μάραθο. Απέχει από την γειτονική Χοχλαστή περίπου 1 χιλιόμετρο στην κατεύθυνση προς τους Γαργαλιάνους και από αυτούς περίπου 4 χιλιόμετρα. Ο οικισμός, ο οποίος βρίσκεται διαγώνια απέναντι από τη νήσο Πρώτη, μετά τον παραθαλάσσιο Μάραθο, απέχει από αυτόν και τις ακτές του Ιονίου Πελάγους περίπου 1,5 χιλιόμετρο.
Ιστορία
Το Νεροβίγλι είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στην τοπική κοινότητα Μαραθοπόλεως και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κάτοικοι
Ο μικρός αυτός οικισμός, με βάση την απογραφή του 2011, έχει 28 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή, γύρω από τον οικισμό, κυριαρχούν οι ελαιώνες.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Μπέντζαμιν Ντίσκιν
Ο Μπέντζαμιν Ντίσκιν γεννήθηκε σε μια εβραϊκή οικογένεια. Το 1991, ο Μπέντζαμιν Ντίσκιν κέρδισε το Βραβείο Νεαρού Καλλιτέχνη «Εξαιρετικό Νεαρό Σύνολο Καστ σε Κινηματογράφο» για τον ρόλο του Σιλβέστερ στο Kindergarten Cop. Το 1993, όταν ήταν περίπου 11 ετών, έδωσε τη φωνή του Junior Healy στη σειρά κινουμένων σχεδίων του Δικτύου ΗΠΑ Problem Child. Αργότερα εκφωνούσε χαρακτήρες κινουμένων σχεδίων, όπως ο Eugene στο Hey Arnold!, Numbuh 1 και Numbuh 2 στο Codename: Kids Next Door, Eddie Brock και Venom στο The Spectacular Spider-Man,Hahn στο Avatar: The Last Airbender,και M'Comm M'orzz / Ma'alefa'ak στο Young Justice. Από το 2018, έχει δώσει τη φωνή του στον Gonzo και τον Rizzo στην ανανεωμένη έκδοση του Muppet Babies.
Στα anime, οι αξιοσημείωτοι ρόλοι που έπαιξε περιλαμβάνουν τους Arashi Fuuma και Sai στο Naruto και Naruto: Shippuden αντίστοιχα, Kai Miyagusuku and Katao στο Blood+, Shoutmon και Cutemon στο Digimon Fusion, Joseph Joestar στο JoJo's Bizarre Adventure, Gurio Umino στη μεταγλώττιση του Viz Media στο Sailor Moon, Char Aznable στο Mobile Suit Gundam: The Origin, Death Gun στο Sword Art Online, Ban στο The Seven Deadly Sins, Satoru Fujinuma στο Erased, Knuckle Baine στο Hunter x Hunter και Jack στο Beastars.
Ο Diskin έχει επίσης εμφανιστεί ως ηθοποιός στα The Wonder Years, Mr. Saturday Night, Baby Boom και Just Like Dad.
Τον Ιούλιο του 2019, ο Diskin ήταν ένας από τους επίτιμους καλεσμένους στο ετήσιο συνέδριο Anthrocon furry στο Πίτσμπουργκ.
Δρυμός (Ακαρνανία)
Ο Δρυμός ήταν κωμόπολη της αρχαίας Ακαρνανίας.
Ερείπια της κωμόπολης βρίσκονται στο Παλαιοκκλήσιο, 2 χιλιόμετρα μακριά από τον Αμβρακικό κόλπο. Έχουν ανακαλυφθεί λείψανα παλαιοβυζαντινών βασιλικών, αγγεία, και αγάλματα. Οι γραπτές μαρτυρίες αναφέρουν την ύπαρξη τοπικού επισκόπου τον 5ο αιώνα.
Παραπομπές
Κατηγορία:Βυζαντινοί αρχαιολογικοί τόποι στην Ελλάδα Κατηγορία:Αρχαιολογικοί τόποι στην Ελλάδα Κατηγορία:Εγκαταλελειμμένοι οικισμοί στην Ελλάδα
Μύτικας Αττικής
Ο Μύτικας Βιλίων είναι οικισμός της Δυτικής Αττικής του δήμου Δήμου Μάνδρας - Ειδυλλίας. Βρίσκεται βόρεια των Μεγάρων, κοντά στις ακτές του Κορινθιακού κόλπου, σε υψόμετρο 336 μέτρων. Ο Μύτικας έχει πληθυσμό σύμφωνα με την απογραφή του 2001, 6 κατοίκους.
Κατηγορία:Χωριά του νομού Αττικής Κατηγορία:Δήμος Μάνδρας - Ειδυλλίας
Κάστρο Μπελβεντέρε (Λάκεν)
Το Κάστρο Μπελβεντέρε (γαλλικά: Château du Belvédère, ολλανδικά: Kasteel Belvédère) είναι βελγική βασιλική κατοικία στο Λάκεν του Βελγίου, η οποία φιλοξενεί σήμερα τον Βασιλιά Αλβέρτο Β΄ του Βελγίου και τη σύζυγό του, Βασίλισσα Πάολα του Βελγίου.
Ιστορικά στοιχεία
Το 1890, ξέσπασε πυρκαγιά στο Παλάτι του Λάκεν, αναγκάζοντας τον Λεοπόλδο Β΄ και τη σύζυγό του, Μαρία Ερριέττα, να μετακομίσουν στο Μπελβεντέρε για όσο διάστημα απαιτούσαν οι επισκευές. Μόλις τελείωσαν οι επισκευές, το βασιλικό ζεύγος επέστρεψε στο Παλάτι του Λάκεν, ενώ το Μπελβεντέρε έγινε κατοικία της μικρότερης κόρης τους, Πριγκίπισσας Κλημεντίνης. Η Κλημεντίνη έζησε στο Μπελβεντέρε μέχρι το 1910, όταν παντρεύτηκε και εγκαταστάθηκε στο Παλάτι του Λάκεν. Μετέπειτα, το Μέγαρο αποτέλεσε κατοικία διαφόρων μελών της βασιλικής αυλής.
Το 1958 χρησιμοποιήθηκε για τις ανάγκες της Παγκόσμιας Έκθεσης του 1958. Το επόμενο έτος, οι νεόνυμφοι Πρίγκιπας Αλβέρτος και Πριγκίπισσα Πάολα μετακόμισαν στο Μπελβεντέρε, το οποίο επεκτάθηκε σε 5 εκτάρια (12 στρέμματα), καταλαμβάνοντας τμήματα ενός γειτονικού πάρκου. Και τα τρία παιδιά του βασιλικού ζεύγους γεννήθηκαν και μεγάλωσαν στο Μπελβεντέρε. Ακόμη και μετά την άνοδο του Αλβέρτου στο θρόνο του Βελγίου, το ζευγάρι αποφάσισε να παραμείνει στο κάστρο.
Παραπομπές
Μ Μ
Φρειδερίκος Α΄ του Βρανδεμβούργου
Ο Φρειδερίκος Α΄, γερμ. Friedrich I (21 Σεπτεμβρίου 1371 - 20 Σεπτεμβρίου 1440) από τον Οίκο του Χοεντσόλερν ήταν εκλέκτορας του Βρανδεμβούργου (1415-40).
Βιογραφία
Ήταν ο δευτερότοκος γιος του Φρειδερίκου Ε΄ μπουργκράβου της Νυρεμβέργης και της Ελισάβετ των Βέττιν, κόρης του Φρειδερίκου Β΄ μαργράβου του Μάισσεν.
Το 1440 απεβίωσε στο κάστρο Κάντολτσμπουρκ του Άνσμπαχ σε ηλικία 69 ετών.
Οικογένεια
Νυμφεύτηκε το 1442 την Ελισάβετ των Βίττελσμπαχ, κόρη του Φρειδερίκου δούκα της Βαυαρίας-Λάντσχουτ και είχε τέκνα:
Πηγές
Κατηγορία:Οίκος των Χοεντσόλερν
Σχέσεις Ισραήλ και Βόρειας Μακεδονίας
Οι σχέσεις Ισραήλ-Βόρειας Μακεδονίας αναφέρονται στις διμερείς πολιτικές σχέσεις μεταξύ του Κράτους του Ισραήλ και της Βόρειας Μακεδονίας.
Οι σχέσεις μεταξύ των δύο κρατών είναι στενές και φιλικές.
Και οι δύο χώρες είναι διάδοχα κράτη της Οθωμανικής Αυτοκρατορίας.
Εβραίοι στη Βόρεια Μακεδονία
Η ύπαρξη των Εβραίων στη Βόρεια Μακεδονία χρονολογείται από την αρχαιότητα.
Σήμερα η εβραϊκή κοινότητα της Βόρειας Μακεδονίας είναι μια μικρή, αλλά ιδιαίτερα σεβαστή κοινότητα, η οποία χρησιμεύει ως γέφυρα επικοινωνίας μεταξύ της Βόρειας Μακεδονίας και του Ισραήλ. Αριθμεί περίπου 200 άτομα, εκ των οποίων οι περισσότεροι ζουν στην πρωτεύουσα τα Σκόπια, αλλά και στην πόλη Στιπ.
Οι εβραϊκές οργανώσεις της Βόρειας Μακεδονίας έχουν εκφράσει επανειλημμένα ότι δεν υπάρχει αντισημιτισμός στη Βόρεια Μακεδονία. Μετά από συνάντηση με το νέο πρεσβευτή από το Ισραήλ στη Βόρεια Μακεδονία στα τέλη του 2009, του είπαν ότι η Βόρεια Μακεδονία μπορεί να είναι η μόνη χώρα όπου δεν μπορεί να παρατηρηθεί αντισημιτισμός και ότι οι Εβραίοι της Βόρειας Μακεδονίας αισθάνονται ασφαλείς, έχοντας την αίσθηση να ζουν σε μια χώρα αγαπά τους Εβραίους και έχει πολύ καλές σχέσεις με το Ισραήλ.
Το 2002, η Βόρεια Μακεδονία έγινε μια από τις λίγες χώρες που έχει διευθετήσει αξιώσεις εναντίον ανεκτικών εβραϊκών ιδιοκτησιών, υιοθετώντας ένα ψήφισμα που επέλυσε τις εκκρεμείς εβραϊκές κοινοτικές αξιώσεις ιδιοκτησίας.
Η κυβέρνηση της Βόρειας Μακεδονίας δημιούργησε ένα Μνημείο Ολοκαυτώματος στη πρωτεύουσα Σκόπια, ένα από τα μεγαλύτερα μνημεία του Ολοκαυτώματος στον κόσμο. Το κράτος του Ισραήλ εκτιμά ιδιαίτερα αυτό το είδος της θρέψης της μνήμης του Ολοκαυτώματος και των μαρτυριών της εβραϊκής παρουσίας στη χώρα.
Σλαβομακεδόνες Εβραίοι στο Ισραήλ
Μια μικρομεσαία σλαβομακεδονική εβραϊκή κοινότητα έχει πολύ μεγάλη παρουσία στις ακτές της Μεσογείου, ειδικά στο Γκους Νταν και στο βόρειο Ισραήλ.
Εξωτερικοί σύνδεσμοι
Βορεια Μακεδονια Ισραηλ
Πάλι από την αρχή
Πάλι Από Tην Αρχή είναι ο τίτλος μιας ελληνικής κωμικής σειράς που προβλήθηκε από τους τηλεοπτικούς δείκτες του Mega Channel τη σεζόν 2006-2007. Το σενάριο υπέγραψε ο Ζαχαρίας Μαυροειδής, ενώ τη σκηνοθεσία ανέλαβε ο Παναγιώτης Κράββας (γνωστός για τη σκηνοθεσία των Singles, επεισοδίων της 10ης εντολής και του Κόκκινου Κύκλου). Η σειρά ασχολείται με μια παρέα νέων ανθρώπων, μεταξύ 20-30 ετών, τη ζωή και τα μπερδέματα που ζουν. Κάθε ήρωας έχει τη δική του ιδιαίτερη προσωπικότητα και αντιμετωπίζει διαφορετικά τις καταστάσεις. Τα γεγονότα και τα μπερδέματα έχουν ως άξονα τη κωμωδία. Στη διάρκεια κάθε επεισοδίου ακούγεται ο αφηγητής, στον οποίο έδωσε τη φωνή του ο Γεράσιμος Γεννατάς, ο οποίος εξιστορεί και αναλύει το θέμα του επεισοδίου. Παρόλο που η σειρά ξεκίνησε φιλόδοξα, ολοκλήρωσε νωρίτερα τον κύκλο της στα 18 μόλις επεισόδια και κάπως απότομα.
Πλοκή
Ο Μάρκος έχει μανία με τη τάξη, το πρόγραμμα Excel και το πρόγραμμα γενικώς. Ο Ντάνι είναι "χύμα" και οι φήμες λένε ότι τα βράδια ντύνεται "Super Ντάνι" για να πολεμήσει το κακό "γούστο". Η Άννα είναι ρομαντική, ευαίσθητη και λίγο ανισόρροπη. Η Ιοκάστη είναι νευρωτική και πιστεύει στη πραγματική φιλία χωρίς φόβο και χωρίς σεξ. Τέσσερις αξιολάτρευτοι νέοι συγκατοικούν με τον πιο μοιραίο τρόπο, και μοιράζονται τις αγωνίες τους για το μέλλον. Καριέρα ή οικονομική ανεξαρτησία; Απογαλακτισμός ή κοινωνικοποίηση; Φιλία ή έρωτας; Το συμπέρασμα είναι ότι ο δρόμος προς την ενηλικίωση είναι αυστηρά προσωπικός και άγνωστου μήκους.
Εξωτερικοί σύνδεσμοι
Κατηγορία:Ελληνικές τηλεοπτικές σειρές Κατηγορία:Τηλεοπτικές σειρές Mega
1139 Ατάμι
Ο Ατάμι (Atami) είναι ένας μικρός αστεροειδής που περιφέρεται στο εσώτατο όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,427. Ανακαλύφθηκε το 1928 από τους Ιάπωνες αστρονόμους Οκούρο Οϊκάβα και Καζούο Κουμποκάβα, που παρατηρούσαν από το Τόκιο, και πήρε το όνομά του από το όνομα ενός λιμανιού κοντά στο Τόκιο, στον νομό Σιζουόκα. Ο Ατάμι στο περιήλιό του (αλλά και αρκετά πριν και μετά από αυτό) βρίσκεται πιο κοντά στον Ήλιο από ό,τι ο πλανήτης Άρης.
Φυσικά χαρακτηριστικά
Η μέση διάμετρος του Ατάμι εκτιμάται σε περίπου 6 ως 10 χιλιόμετρα. Ο φασματικός τύπος του είναι S (λιθώδης). Ο Ατάμι περιστρέφεται γύρω από τον εαυτό του μία φορά κάθε 27 ώρες και 27 λεπτά, μία αργή περιστροφή για αστεροειδή.
Ο Ατάμι ως διπλό σύστημα
Φωτομετρικές παρατηρήσεις και δεδομένα από ραντάρ το 2005 επιβεβαίωσαν την ύπαρξη ενός δορυφόρου διαστάσεων περίπου 5 χιλιομέτρων που περιφέρεται σε απόσταση τουλάχιστο 15 χιλιομέτρων από τον Ατάμι. Εξαιτίας των συγκρίσιμων διαστάσεων του Ατάμι και του δορυφόρου, το Κέντρο Μικρών Πλανητών της Διεθνούς Αστρονομικής Ενώσεως τους κατατάσσει ως διπλό σύστημα.
Κυβερνείο Ντακάχλια
To Κυβερνείο Ντακάχλια (αραβικά :محافظة الدقهلية Muhāfazat ad Daqahliyya) είναι διοικητική διαίρεση (Κυβερνείο) της Αιγύπτου με πρωτεύουσα την πόλη Μανσούρα. Έχει πληθυσμό 4.985.187 κατοίκους κι έκταση 1.300 τ.χλμ..
Οστορία
Οφείλει το όνομα του στην πόλη Ντακάχλ και βρίσκεται στο βορειοανατολικό Δέλτα του Νείλου. Στην απογραφή του 1913 είχε 912.428 κατοίκους κι έκταση 2.634 τ.χλμ. . Στην απογραφή του 1937 είχε 1.215.663 κατοίκους κι έκταση 2.650 τ.χλμ., στην απογραφή του 1947 είχε την ίδια έκταση και πληθυσμό 1.413.905 κατοίκους.
Παραπομπές
Κατηγορία:Κυβερνεία της Αιγύπτου
Κωνσταντίνος Δημητρακάκης
Βιογραφικά στοιχεία
Ήταν γιος του Δημήτριου Δημητρακάκη. Σπούδασε νομικά και διετέλεσε πρόεδρος του Νομικού Συμβουλίου του Κράτους. Διετέλεσε υπουργός Δικαιοσύνης στην υπηρεσιακή κυβέρνσηη Γεωργακόπουλου (1958).
Παραπομπές
Κατηγορία:Έλληνες υπουργοί Δικαιοσύνης
Αντώνιος Μάγγος
Ο Αντώνιος Μάγγος (1910 – Ιωάννινα, Δεκέμβριος 1940) ήταν Έλληνας αθλητής του στίβου ο οποίος ειδικευόταν στους δρόμους ταχύτητας και στους δρόμους μεσαίων αποστάσεων.
Σταδιοδρομία
Γεννήθηκε το 1910 και ήταν αθλητής στίβου του Πανελληνίου Γ.Σ.. Το 1927 συμμετείχε στους πρώτους ομαδικούς αθλητικούς αγώνες σκυταλοδρομιών, ρίψεων και αλμάτων, που διοργανώθηκαν παράλληλα με τους Β΄ Γυναικείους αγώνες του Πανιωνίου. Κατέκτησε το αργυρό μετάλλιο στα 4 × 800 μ. σκυταλοδρομία (9.09.6) με τους Γ. Αθανασιάδη, Ανεμογιάννη και Φουντάκο. Την ίδια χρονιά, στο Πανελλήνιο Πρωτάθλημα Στίβου που διεξήχθη στη Θεσσαλονίκη, κέρδισε το χάλκινο μετάλλιο στα 400 μέτρα (56.2) και στα 800 μέτρα (2.08.0).
Το 1928 εκπροσώπησε την Ελλάδα στους Ολυμπιακούς Αγώνες που διοργανώθηκαν στο Άμστερνταμ της Ολλανδίας. Αγωνίστηκε στα 800 μέτρα στην 3η σειρά του πρώτου γύρου τερματίζοντας στην 7η θέση. Το ίδιο έτος, στο Πανελλήνιο Πρωτάθλημα της Αθήνας, κατέκτησε χρυσό μετάλλιο στα 800 μέτρα (2.03.8) και χάλκινο μετάλλιο στα 400 μέτρα (53.6) και στα 1500 μέτρα (4.32.8). Με την επίδοσή του στα 800 μέτρα κατέρριψε το Πανελλήνιο ρεκόρ.
Στο Πρωτάθλημα του 1929, στην Αθήνα, κατέκτησε το χρυσό μετάλλιο στα 4 × 1500 μ. σκυταλοδρομία (3.41.0) με τους Φουντάκο, Μπούρλο και Ροζάκη πραγματοποιώντας νέο εθνικό ρεκόρ.
Εθελοντική στράτευση και θάνατος
Ο Αντώνης Μάγγος έπασχε από οφθαλμική νόσο και δεν υπηρέτησε στο στρατό. Κατετάγη ως εθελοντής και εξαιτίας της όρασης του έπεσε σε χαράδρα όπου έμεινε ζωντανός αλλά αγνοούμενος επί τρείς ημέρες. Πέθανε τον Δεκέμβρη του 1940 στο στρατιωτικό νοσοκομείο, στα Γιάννενα.
Εξωτερικοί σύνδεσμοι
Κατηγορία:Έλληνες αθλητές δρόμων ταχύτητας Κατηγορία:Έλληνες αθλητές δρόμων μεσαίων αποστάσεων Κατηγορία:Αθλητές στίβου Πανελληνίου Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1928 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Μάγγος Αντώνιος
Καμίλ Κλωντέλ (ταινία)
Η ταινία Καμίλ Κλωντέλ (γαλλ. Camille Claudel), είναι βιογραφικό δράμα παραγωγής 1988 σε σκηνοθεσία Μπρούνο Νουιτέν. Η ταινία είναι βασισμένη στο βιογραφικό βιβλίο που έγραψε η Ρενέ-Μαρί Παρί, εγγονή του διπλωμάτη και ποιητή Πολ Κλοντέλ, αδελφού της γαλλίδας γλύπτριας Καμίλ Κλωντέλ. Πρωταγωνιστές της ταινίας είναι η Ιζαμπέλ Ατζανί στο ρόλο της Κλοντέλ και ο Ζεράρ Ντεπαρντιέ στο ρόλο του Ωγκύστ Ροντέν.
Η Αντζανί προτάθηκε για Όσκαρ Α' Γυναικείου Ρόλου και η ταινία για Όσκαρ Καλύτερης Ξενόγλωσσης Ταινίας.
Πλοκή
Η ταινία αφηγείται την ταραχώδη ζωή της γαλλίδας γλύπτριας Καμίλ Κλωντέλ (Ιζαμπέλ Ατζανί) και τη μακρά σχέση της με το θρυλικό γάλλο γλύπτη Ογκίστ Ροντέν (Ζεράρ Ντεπαρντιέ). Το 1885, η νεαρή Καμίλ Κλωντέλ, αδελφή του ποιητή και διπλωμάτη Πολ Κλωντέλ (Λωραν Γκρεβίλ), γνωρίζεται με το διάσημο γλύπτη Ογκίστ Ροντέν, ο οποίος την προσλαμβάνει ως βοηθό του κι ως μούσα του. Σύντομα η Καμίλ δημιουργεί γλυπτά κυρίως για λογαριασμό του Ροντέν και γίνεται ερωμένη του παρά τη διαφορά ηλικίας τους. Με τον καιρό η Καμίλ προσπαθεί να ανεξαρτητοποιηθεί από τον Ροντέν κι όταν μένει έγκυος από εκείνον τον πιέζει να αφήσει την από χρόνια αγαπημένη του. Εκείνος αρνείται και οι δυο τους χωρίζουν. Τότε η Καμίλ ξεκινά ένα ταξίδι προς την παράνοια και για τα χρόνια που πρόκειται να ακολουθήσουν μέχρι και τον εγκλεισμό της σε άσυλο, χαρίζει στην ανθρωπότητα μερικές από τις ιδιοφυέστερές της δημιουργίες.
Υποδοχή & Βραβεία
Η ταινία έκοψε 2.717.000 εισιτήρια στη Γαλλία και έκανε εισπράξεις άνω των 23 εκατομμυρίων παγκοσμίως. H ερμηνεία της Ατζανί εκθειάστηκε από τους κριτικούς και θεωρήθηκε η δεύτερη καλύτερή της μετά την Ιστορία της Αντέλ Ουγκώ (L'histoire d'Adele H., 1975), όπου είχε σκηνοθετηθεί από τον Φρανσουά Τρυφώ. Η ταινία απέσπασε 5 βραβεία Σεζάρ το 1988, συμπεριλαμβανομένων κι εκείνων Καλύτερης Ταινίας και Καλύτερης Ηθοποιού, ενώ προτάθηκε επίσης για δυο Όσκαρ: Α' Γυναικείου Ρόλου, το οποίο η Ατζανί έχασε από τη Τζόντι Φόστερ για την ταινία Οι Κατηγορούμενοι (The Accused, 1988) και Καλύτερης ξενόγλωσσης ταινίας το οποίο πήγε τελικά στην ταινία από τη Δανίας Πελέ ο Κατακτητής (Pelle the Conqueror). Η ηθοποιός τιμήθηκε επίσης με την αργυρή άρκτο στο Διεθνές Φεστιβάλ Κινηματογράφου Βερολίνου.
Βραβεία Ακαδημίας Κινηματογράφου
Υποψηφιότητα:
Εξωτερικοί σύνδεσμοι
Κατηγορία:Ταινίες του 1988 Κατηγορία:Γαλλόφωνες ταινίες Κατηγορία:Γαλλικές ταινίες Κατηγορία:Ταινίες βασισμένες σε βιογραφίες Κατηγορία:Γαλλικές βιογραφικές ταινίες
Βιαράδικα Κυθήρων
Τα Βιαράδικα είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Αποτελεί το μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 23 κατοίκους.
Παραπομπές
Κατηγορία:Χωριά των Κυθήρων Κατηγορία:Δήμος Κυθήρων
Κινέζικα (έκφραση)
μικρογραφία|347x347εσ|Παράδειγμα κινέζικης γραφής σε εφημερίδα Η λέξη κινέζικα ή η φράση μιλάω κινέζικα και σχετικές παραλλαγές της αποτελεί ιδιωματική έκφραση στην ελληνική γλώσσα με την οποία εννοείται πως κάτι δεν είναι κατανοητό στον ακροατή ή αναγνώστη.
Γενικά
Η έκφραση χρησιμοποιείται και σε περιπτώσεις όπου κάτι είναι εξαιρετικά δυσνόητο, έχει υπερβολική ειδική ορολογία, σχετίζεται με μαθηματικά ή άλλα σύμβολα, ή περίπλοκα διαγράμματα και παραστάσεις. Η επιλογή των κινεζικών έχει γίνει ως αποτέλεσμα των μεγάλων διαφορών της γλώσσας με την ελληνική γλώσσα, τόσο στην προφορική ομιλία όσο και στον τρόπο γραφής. Εκτός από τα ελληνικά, η ίδια έκφραση σχετικά με τα κινεζικά χρησιμοποιείται και σε πολλές άλλες γλώσσες. Συναφής έκφραση είναι επίσης πως κάποιος κάνει τον Κινέζο, προσποιείται δηλαδή τον ανήξερο.
Σε παλαιότερες εποχές, χρησιμοποιούνταν και η έκφραση μου φαίνονται αλαμπουρνέζικα. Στην κυπριακή διάλεκτο της ελληνικής γλώσσας ορισμένες φορές χρησιμοποιείται και η έκφραση Εν τούρτζικα που μιλάς; (μιλάς τουρκικά;). Κατά την ελληνική αρχαιότητα ως έκφραση χρησιμοποιούνταν τα βαρβαρικά και εν γένει η γλώσσα των βαρβάρων (από τον ήχο των άλλων γλωσσών ο οποίος εκτιμώνταν ως βαρ βαρ).
Κινεζική γλώσσα
Η αντίστοιχη φράση στην κινεζική γλώσσα (μανδαρινικά), είναι πως κάτι προήλθε από τον ουρανό που λέγεται σε περιπτώσεις όπου κάτι είναι δύσκολο να κατανοηθεί, ή πως είναι αρειανά (από τον πλανήτη Άρη) ή πως είναι γλώσσα των πουλιών, ενώ στην καντονέζικη διάλεκτο υπάρχει η έκφραση πως κάτι είναι εντόσθια κοτόπουλου (για την λατινική γραφή).
Ελληνική γλώσσα
Σε ότι αφορά την ίδια την ελληνική γλώσσα ωστόσο, σε γλώσσες όπως τα αγγλικά ή ολλανδικά καθώς και τα λατινικά, η αντίστοιχη έκφραση είναι μου ακούγονται ελληνικά υποδηλώνοντας την δυσκολία κατανόησης της ελληνικής γλώσσας.
Συγκεκριμένα στην λατινική γλώσσα υπήρχε η έκφραση Graeca sunt, non leguntur (ελληνικά είναι, δεν διαβάζονται) δεν πρόκειται όμως για την περίοδο της κλασικής εποχής στην αρχαία Ρώμη αλλά για την περίοδο του Μεσαίωνα καθώς υπήρχαν σχετικά λίγοι γραφείς στην δυτική Ευρώπη που γνώριζαν ελληνικά σε αντίθεση με τα λατινικά, και έτσι όταν αντέγραφαν κάποια χειρόγραφα με ελληνικό κείμενο συνήθως σημείωναν στο περιθώριο την παραπάνω φράση. Ανάλογη φράση ήταν και η Transeat, Graecum est (παραλείπεται, είναι ελληνικά). Η αντίστοιχη αγγλική έκφραση (Greek to me) πιθανώς προέρχεται από την λατινική εκδοχή, και η πρώτη εμφάνιση της φαίνεται να έγινε τον 17ο αιώνα σε έργα του Σαίξπηρ (στο έργο Ιούλιος Καίσαρ) και σε έργα άλλων Άγγλων συγγραφέων της εποχής.
Σε άλλες γλώσσες
Στις περισσότερες γλώσσες η έκφραση περιέχει αναφορά σε κάποια άλλη ξένη γλώσσα της οποίας η ομιλία ή/και γραφή είναι δυσνόητη ή ακατάληπτη στους ιθαγενείς χρήστες της πρώτης γλώσσας. Η γλώσσα η οποία χρησιμοποιείται πιο συχνά από τις άλλες γλώσσες για να υποδηλώσει δυσκολία κατανόησης, είναι τα κινεζικά. Ωστόσο υπάρχουν και αρκετοί ιδιωματισμοί, με έναν από τους πιο κοινούς να είναι μου ακούγεται σαν ισπανικό χωριό που χρησιμοποιείται σε αρκετές σλαβικές γλώσσες.
Εξωτερικοί σύνδεσμοι
Κατηγορία:Γλώσσες Κατηγορία:Εκφράσεις
Άνω Λιβάδι Κυθήρων
Το Άνω Λιβάδι είναι χωριό των Κυθήρων. Διοικητικά υπάγεται στην τοπική κοινότητα Λιβαδίου, της δημοτικής ενότητας και δήμου Κυθήρων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Κυθήρων του νομού Πειραιώς και κατόπιν του νομού Αττικής, στο γεωγραφικό διαμέρισμα Στερεάς Ελλάδας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Λιβαδίου του, τέως, νομού Πειραιώς. Το 1972 υπήχθη στον νομό Αττικής. Με το ΦΕΚ 244Α - 04/12/1997 αποσπάστηκε από την κοινότητα Λιβαδίου και προσαρτήθηκε στον δήμο Κυθήρων.
Γενικά στοιχεία
Το χωριό είναι κτισμένο σε κομβικό σημείο, με αρχιτεκτονικά στοιχεία και έργα υποδομής από την εποχή της Αγγλοκρατίας.
Πηγές
Κατηγορία:Δήμος Κυθήρων Κατηγορία:Χωριά των Κυθήρων
Παλιά Κεντρική Επιτροπή του ΚΚΕ
Παλιά Κεντρική Επιτροπή του ΚΚΕ (ΠΚΕ) ήταν ο ένας εκ των δύο παράνομων καθοδηγητικών μηχανισμών του ΚΚΕ επί μεταξικής δικτατορίας.
Το ιστορικό υπόβαθρο
Το 1936 με το ξέσπασμα της μεταξικής δικτατορίας η Βουλή διαλύθηκε, όλα τα κόμματα παύθηκαν, πολιτικοί συνελήφθηκαν και εξορίστηκαν ή τέθηκαν σε κατ΄ οίκον περιορισμό και κάποιοι πέρασαν στην παρανομία. Ωστόσο, το δικτατορικό καθεστώς έδειξε απίστευτη αγριότητα απέναντι στο ΚΚΕ. Αρκετά στελέχη του (Γιάννης Ιωαννίδης, Μανώλης Μανωλέας, Βασίλης Βερβέρης κ.α) συνελήφθησαν από τις πρώτες μέρες της δικτατορίας, ενώ όσα στελέχη διέφυγαν αρχικά τη σύλληψη έδρασαν σε βαθιά παρανομία, κάτω από πολύ αυστηρούς συνωμοτικούς κανόνες. Ο αρχηγός του ΚΚΕ Νίκος Ζαχαριάδης συνελήφθη τον Σεπτέμβριο του 1936, οπότε την καθοδήγηση του κόμματος ανέλαβε μέχρι το 1938 μία τριμελής Γραμματεία που αποτελείτο από τα μέλη του Πολιτικού Γραφείου Βασίλη Νεφελούδη, Στέλιο Σκλάβαινα και Μήτσο Παρτσαλίδη.
Με τη σύλληψη των Νεφελούδη-Παρτσαλίδη-Σκλάβαινα τον Απρίλιο του 1938 την καθοδήγηση του ΚΚΕ ανέλαβαν τα μέλη του Πολιτικού Γραφείου Γιώργης Σιάντος και Νίκος Πλουμπίδης. Η καθοδήγηση των Πλουμπίδη-Σιάντου αργότερα ονομάστηκε Παλιά Κεντρική Επιτροπή (ΠΚΕ).
Ωστόσο, το 1939 οι συλλήψεις κλιμακώθηκαν και προς τα τέλη του έτους ολόκληρος ο καθοδηγητικός μηχανισμός του KKE εξαρθρώθηκε. Η Ασφάλεια συνέλαβε τους Πλουμπίδη, Σιάντο, Θέο, Σκαφίδα, Μιχελίδη, Γκαζέ, Σιτοκωνσταντίνου, Δαμασκόπουλο, Ρούσο, Χατζηβασιλείου κ.α οπότε τα μόνα ασύλληπτα μέλη της ΚΕ του ΚΚΕ που είχαν εκλεγεί στο 6ο συνέδριο το 1935 ήταν οι Δαμιανός Μάθεσης και Δημήτρης Παπαγιάννης. Ο Σιάντος φυλακίστηκε στην Κέρκυρα στην περιβόητη Ακτίνα Θ’, ενώ ο Πλουμπίδης που έπασχε από φυματίωση κλείστηκε στο Σανατόριο “Σωτηρία” στην πτέρυγα πολιτικών κρατουμένων.
Συγκρότηση και δράση της Παλιάς Κεντρικής Επιτροπής
Την καθοδήγηση της ΠΚΕ ανέλαβε ο Πλουμπίδης από το Σανατόριο “Σωτηρία” μέσω ενός παράνομου δικτύου. Η ΠΚΕ εξέδιδε προκηρύξεις, μανιφέστα και κάποια τεύχη του Ριζοσπάστη που τυπώνονταν και κυκλοφορούσαν παράνομα.
Η ονομασία Παλιά Κεντρική Επιτροπή δήλωνε τη συνέχεια της νόμιμης καθοδήγησης που είχε εκλεγεί από το 6ο Συνέδριο του ΚΚΕ τον Δεκέμβριο του 1935.
Υπεύθυνη του παράνομου τυπογραφείου της ΠΚΕ ήταν η Βιτσαρά. Από τα μέσα του 1940 την ΠΚΕ στελέχωσαν και τα μέλη του ΚΚΕ Γιώργος Ελληνούδης και Παναγιώτης Σαντής που απέδρασαν από τους τόπους κράτησής τους. Επίσης, προς τα τέλη καλοκαιριού του 1940 στην ΠΚΕ εντάχθηκε και ο Σπύρος Καλοδίκης που είχε μόλις δραπετεύσει από τον Αη Στράτη. Όμως λίγο καιρό αργότερα αποχώρησε κατόπιν σύστασης της Ακροναυπλίας που είχε τη λανθασμένη άποψη ότι η ΠΚΕ είναι διαβρωμένη από την Ασφάλεια και σχημάτισε με μερικά ασύλληπτα μέλη του ΚΚΕ την Ανεξάρτητη Κομμουνιστική Οργάνωση Αθήνας (ΑΚΟΑ)
Επίσης με την ΠΚΕ συνδέθηκε και ο δημοσιογράφος Νίκος Καρβούνης, ο οποίος καθοδηγούσε ομάδες φοιτητών του πανεπιστημίου Αθηνών και αρθρογραφούσε στην εφημερίδα "Πρωία"
Συγκρότηση της Προσωρινής Διοίκησης και σφοδρή αντιπαράθεση με την ΠΚΕ
Κατά τη φυλάκισή τους από τη δικτατορία Μεταξά, αρκετά καθοδηγητικά στελέχη του ΚΚΕ δεν άντεξαν την πολύπλευρη πίεση που τους ασκήθηκε (απομόνωση, βασανιστήρια κλπ), λύγισαν και υπέγραψαν τις λεγόμενες δηλώσεις μετανοίας, που ήταν έμπνευση του Μανιαδάκη. Ανάμεσα σ' αυτά τα στελέχη όμως βρίσκονταν και εκείνοι που μεταστράφηκαν, έγιναν αντικομμουνιστές και πέρασαν στην υπηρεσία της δικτατορίας συνειδητά. Ο πυρήνας αυτών των στελεχών ήταν οι Μιχάλης Τυρίμος, Μανώλης Μανωλέας, Τηλέμαχος Μύτλας, Δημήτρης Κουτσογιάννης και ίσως ο Δημήτρης Μιχελίδης. Την συνεργασία με το τμήμα των πρακτόρων στους κόλπους του ΚΚΕ ανέλαβαν ο ίδιος ο Μανιαδάκης, καθώς και ο ανώτατος αξιωματικός της ασφάλειας, Σπύρος Παξινός, ο οποίος είχε εκπαιδευτεί για τη δίωξη του Κομμουνισμού στη Γκεστάπο.
Τον Μάιο του 1939 ο αρχηγός του ΚΚΕ Νίκος Ζαχαριάδης, έγκλειστος στις φυλακές της Κέρκυρας στην Αχτίνα Θ', έπειτα από πληροφορίες νεοσυλληφθέντων που ανέφεραν πως ο Δαμιανός Μάθεσης ήταν κι εκείνος πράκτορας των αρχών ασφαλείας, δίνει εντολή στο μέλος του Πολιτικού Γραφείου Γιάννη Μιχαηλίδη να υπογράψει δήλωση ούτως ώστε να ελευθερωθεί, να ξανασυνδεθεί με τα παράνομα μέλη του κόμματος και να ξεκαθαρίσει το κόμμα από τους πράκτορες που δρούσαν στους κόλπους του. Ωστόσο, στη προσπάθεια σύνδεσης του με τον παράνομο μηχανισμό ο Μιχαηλίδης μπλέκεται στα δίχτυα της Ασφάλειας. Τότε, Μανιαδάκης, Παξινός και Τυρίμος αποφασίζουν την ίδρυση της Προσωρινής Διοίκησης του ΚΚΕ (ΠΔ), ενός χαφιέδικου μηχανισμού, και ο Μιχαηλίδης αναγκάζεται να συμμετάσχει.
Η ΠΔ συγκροτήθηκε τον Δεκέμβριο του 1939 και έκανε την επίσημη εμφάνισή της τον Ιανουάριο του 1940, εκδίδοντας ακόμη και δικό της Ριζοσπάστη. Κατάφερε να επηρεάσει πολλά φυλακισμένα καθοδηγητικά στελέχη του ΚΚΕ στην Ακροναυπλία, Κέρκυρα, νησιά κλπ, ακόμα και τον ίδιο το Νίκο Ζαχαριάδη, ο οποίος δεν υποψιαζόταν το ρόλο της, αλλά αντ' αυτού υποψιαζόταν την -καθαρή- ΠΚΕ. Ο Ζαχαριάδης κατήγγειλε την ΠΚΕ ως "χαφιέδικη σφηκοφωλιά του Μάθεση-Παπαγιάννη".
Εντούτοις, υπήρχαν στελέχη του ΚΚΕ τα οποία κατήγγειλαν την ΠΔ όπως ο Σπύρος Καλοδίκης, ο Θανάσης Κλάρας (μετέπειτα Άρης Βελουχιώτης), ο οποίος πέρασε ένα διάστημα από τους κόλπους της και ο Πέτρος Ρούσος.
Η ΠΚΕ κατήγγειλε το γράμμα του Ζαχαριάδη προς τον ελληνικό λαό για την αντίσταση κατά των φασιστών εισβολέων (Νοέμβριος 1940) ως πλαστό και προϊόν της Ασφάλειας. Επίσης, θεωρούσε τον ελληνοϊταλικό πόλεμο ιμπεριαλιστικό και από τα δύο μέρη, εναρμονιζόμενη με τις οδηγίες της Κομιντέρν
Διάλυση της ΠΚΕ
Τελικά, η δράση της ΠΚΕ όπως και της ΠΔ έληξε με την έναρξη της γερμανικής Κατοχής το 1941. Τον Μάιο του 1941 συγκροτήθηκε η λεγόμενη Νέα Κεντρική Επιτροπή από στελέχη του κόμματος που απέδρασαν από τους τόπους κράτησής τους, που ξεκαθάρισε το τοπίο και έγινε η μόνη και αδιαμφισβήτητη καθοδήγηση του ΚΚΕ.
Τον Ιούνιο του 1941 ο Πλουμπίδης έδωσε εντολή στα μέλη της ΠΚΕ να προσχωρήσουν στη Νέα Κεντρική Επιτροπή που είχε σχηματιστεί από στελέχη του ΚΚΕ που είχαν αποδράσει από τους τόπους κράτησής τους και να τους παραδώσουν τον παράνομο εκδοτικό μηχανισμό.
Όμως το ξεκαθάρισμα του ρόλου της ΠΚΕ άργησε και έγινε στις αρχές του 1943, όταν ερευνήθηκαν όλα τα στοιχεία που ήταν στη διάθεση του κόμματος. Λίγο πριν, τον Δεκέμβριο του 1942 η δεύτερη πανελλαδική Συνδιάσκεψη του ΚΚΕ χαρακτήρισε την ΠΚΕ "πεμπτοφαλαγγίτικη οργάνωση".
Τα στελέχη της ΠΚΕ (Πλουμπίδης, Σιάντος, Παπαγιάννης, Κτιστάκης, Κανάκης κ.α) εντάχθηκαν στην Κεντρική Επιτροπή, όταν αποδείχθηκε ότι δεν είχαν καμία σχέση με την Ασφάλεια. Οι μεν Πλουμπίδης-Σιάντος αμέσως μετά την απόδρασή τους προς τα τέλη του 1941, οι δε υπόλοιποι στις αρχές και τα μέσα του 1943.
Πηγές
Κατηγορία:Ιστορία του Κομμουνιστικού Κόμματος Ελλάδας Κατηγορία:Καθεστώς της 4ης Αυγούστου Κατηγορία:Ελληνικός μεσοπόλεμος Κατηγορία:Νεότερη ιστορία της Ελλάδας
Ιπποτομάδες
Οι Ιπποτομάδες ή Ιπποταμάδες (Ἱπποτομάδαι ή Ἱπποταμάδαι), (ο δήμος: Ιπποτομαδών ή Ιπποταμαδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα ονομάζονταν και οι δημότες του δήμου αυτού.
Τοποθεσία των αρχαίων Ιπποτομαδών
Ο δήμος των Ιπποτομαδών, ήταν μικρός δήμος, πιθανώς του άστεως. Η τοποθεσία του δήμου είναι άγνωστη, αλλά πιστεύεται ότι ήταν στην κοιλάδα του ποταμού Κηφισού, όπως οι περισσότεροι από τους δήμους του Άστεως της Οινηίδας φυλής. Εάν αυτή η θεώρηση αληθεύει, οι Ιπποτομάδες, πιθανώς να βρίσκονταν στα βορειοανατολικά της Ελευσίνας.
Ο ερευνητής του 19ου αιώνα Διονύσιος Σουρμελής, πίστευε ότι το όνομα Ιπποταμάδαι μετατράπηκε διαδοχικά σε Ιπποδαμή (σύμφωνα και με τον Φώτιο), Ποδάμη και Ποδάροι. Τοποθετούσε τελικά τον δήμο στην περιοχή Ποδάροι, ενώ ο δήμος είχε, σύμφωνα με τον ίδιο, «όρια προς άρκτον τον χείμαρρον Ποδονίφτην, και προς μεσημβρίαν τα Πατίσια».
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος μεταφέρθηκε στην «μακεδονική» Δημητριάδα φυλή, αντιπροσωπευόμενος και πάλι από 1 βουλευτή στη Βουλή των 600 και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) επέστρεψε εκ νέου στην Οινηίδα φυλή για την επόμενη τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων.
Οι κάτοικοι των Ιπποτομαδών
Ο δημότης των αρχαίων Ιπποτομαδών ονομαζόταν Ιπποτομάδης ή Ιπποταμάδης. Οι Ιπποτομάδες ήταν από τους μικρότερους δήμους και είχε πολύ λίγους κατοίκους.
Πηγές – βιβλιογραφία
Πρωτογενείς πηγές
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Οικονομία της Ρωσίας
μικρογραφία|Άποψη του [[Διεθνές Οικονομικό Κέντρο της Μόσχας|Διεθνούς Οικονομικού Κέντρου της Μόσχας το ηλιοβασίλεμα]] Η οικονομία της Ρωσίας είναι οικονομία ανώτερου μεσαίου εισοδήματος μεικτού και μεταβατικού χαρακτήρα. Είναι η πέμπτη μεγαλύτερη εθνική οικονομία στην Ευρώπη, η ενδέκατη μεγαλύτερη (κατά το ονομαστικό ΑΕΠ) οικονομία στον κόσμο και έχει την έκτη μεγαλύτερη οικονομία σε μονάδες αγοραστικής δύναμης. Νόμισμα της Ρωσίας είναι το ρωσικό ρούβλι.
Η τεράστια έκταση της Ρωσίας είναι σημαντικό στοιχείο της οικονομικής της δραστηριότητας. Κάποιες πηγές εκτιμούν ότι η Ρωσία κατέχει πάνω από το 30% των φυσικών πόρων του κόσμου. Η Παγκόσμια Τράπεζα εκτιμά την συνολική αξία των φυσικών πόρων της Ρωσίας στα 75 τρισεκατομμύρια δολάρια. Η Ρωσία εξαρτάται στα κέρδη από την ενέργεια για να τροφοδοτήσει το μεγαλύτερο μέρος της ανάπτυξης της. Η Ρωσία έχει άφθονα κοιτάσματα πετρελαίου, φυσικού αερίου και πολύτιμων μετάλλων, τα οποία αποτελούν μεγάλο μέρος των εξαγωγών της Ρωσίας. Το 2012, ο τομέας του πετρελαίου και του φυσικού αερίου παρήγαγε το 16% του ΑΕΠ της Ρωσίας, το 52% των ομοσπονδιακών κερδών του προϋπολογισμού και πάνω από το 70% των συνολικών εξαγωγών. Η Ρωσία θεωρείται ως "ενεργειακή υπερδύναμη". Έχει τα μεγαλύτερα αποδεδειγμένα αποθέματα φυσικού αερίου και τονμεγαλύτερο εξαγωγό φυσικού αερίου. Είναι ο δεύτερος μεγαλύτερος εξαγωγός πετρελαίου.
Η Ρωσία έχει μια μεγάλη και εξελιγμένη αμυντική βιομηχανία, ικανή να σχεδιάσει και να παράξει στρατιωτικό εξοπλισμό υψηλής τεχνολογίας, συμπεριλαμβανομένου ενός μαχητικού αεροσκάφους πέμπτης γενιάς, υποβρύχια τροφοδοτούμενα με πυρηνική ενέργεια, πυροβόλα και βαλλιστικούς πυραύλους μεγάλου και μικρού εύρους. Η αξία των ρωσικών εξαγωγών όπλων έφτασε τα 15.7 δισεκατομμύρια δολάρια το 2013 και ήταν δεύτερη μετά τις Ηνωμένες Πολιτείες. Οι κύριες στρατιωτικές εξαγωγές της Ρωσίας περιλαμβάνουν: στρατιωτικά αεροσκάφη, αντιαεροπορικά συστήματα, πλοία και υποβρύχια.
Η οικονομική ανάπτυξη της χώρας είναι γεωγραφικά ανισόρροπη, καθώς η περιοχή της Μόσχας συνεισφέρει στο ΑΕΠ της χώρας ένα πολύ μεγάλο ποσοστό του. Υπάρχει μια μεγάλη αύξηση στην εισοδηματική ανισότητα της Ρωσίας από το 1990 (πολύ περισσότερο από την Κίνα και άλλες ανατολικοευρωπαϊκές χώρες). Η Credit Suisse έχει περιγράψει την εισοδηματική ανισότητα στη Ρωσία ως ακραία συγκριτικά με άλλες χώρες, σε τέτοιο βαθμό "που αξίζει να τοποθετηθεί σε ξεχωριστή κατηγορία." Μια μελέτη εκτιμά ότι "ο πλούτος που διατηρούν οι πλούσιοι Ρώσοι στο εξωτερικό έχει περίπου το τριπλάσιο μέγεθος των επίσημων καθαρών ξένων αποθεματικών της Ρωσίας, ενώ το μέγεθος του συγκρίνεται με το σύνολο των οικονομικών περιουσιακών στοιχείων που ανήκουν σε νοικοκυριά στη Ρωσία."
Άγιος Μηνάς Μαγνησίας
Ο Άγιος Μηνάς είναι χωριό της τοπικής κοινότητας Κάτω Λεχωνίων, της δημοτικής ενότητας (τέως δήμου) Αρτέμιδας, του δήμου Βόλου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
Γεωγραφία
Ο Άγιος Μηνάς είναι παράλιος οικισμός κοντά στην περιοχή του Βόλου. Βρίσκεται στο βόρειο άκρο της ανατολικής ακτής του Παγασητικού κόλπου, κοντά στην ανατολική όχθη του ποταμού Βρύχωνα, λίγο μετά την Αγριά και σε μέσο σταθμικό υψόμετρο 5. Απέχει 10 χλμ. περίπου ΝΑ. του Βόλου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Κάτω Λεχωνίων. Με το ΦΕΚ 244Α - 04/12/1997 αποσπάστηκε από την κοινότητα Κάτω Λεχωνίων και προσαρτήθηκε στον δήμο Αρτέμιδας. Με το ΦΕΚ 87Α - 07/06/2010 αποσπάστηκε από τον δήμο Αρτέμιδας και προσαρτήθηκε στον δήμο Βόλου.
Πηγές
Κατηγορία:Χωριά του νομού Μαγνησίας Κατηγορία:Δήμος Βόλου
Πελεκητός Μεσσηνίας
Ο Πελεκητός είναι οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.
Ιστορία
Ο Πελεκητός είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στην τοπική κοινότητα Γαργαλιάνων και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κάτοικοι
Ο οικισμός, με βάση την απογραφή του 2011, έχει 70 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή, γύρω από τον οικισμό, κυριαρχούν οι ελαιώνες.
Κτίρια και αξιοθέατα
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Αξιοθέατα για τον οικισμό είναι οι παραλίες της ευρύτερης περιοχής, αλλά και η νήσος Πρώτη, την οποία έχει αντίκρυ, σε διαγώνια θέα.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
1140 Κριμαία
Η Κριμαία (Crimea) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,543. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από αυτή τη χερσόνησο.
Φυσικά χαρακτηριστικά
Η μέση διάμετρος της Κριμαίας εκτιμάται σε 27,75 χιλιόμετρα. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,1772. Η Κριμαία περιστρέφεται γύρω από τον εαυτό της μία φορά κάθε 9 ώρες και 46 λεπτά.
Εξωτερικοί σύνδεσμοι
Κριμαια
Εκκλησία του Τιμίου Σταυρού (Κάδιθ)
Η Εκκλησία του Τιμίου Σταυρού, στο Κάδιθ, (στα ισπανικά: Iglesia de Santa Cruz) είναι ο παλιός καθεδρικός της πόλης (Catedral Vieja de Cádiz).
Υπάρχουν στοιχεία ότι χτίστηκε, στα ερείπια ενός αραβικού τζαμιού, το 1262 -63 από τον βασιλιά Αλφόνσο Ι’ της Καστίλλης, προκειμένου ο τελευταίος να ταφεί εκεί αλλά τελικά τάφηκε στη Σεβίλλη. Καταστράφηκε σχεδόν ολοκληρωτικά από τους Άγγλους και τους Ολλανδούς στρατιώτες που κατέλαβαν το Κάδιθ, τον Ιούλιο του 1596, στη διάρκεια του Αγγλοϊσπανικού πολέμου. Κατασκευάστηκε εκ νέου το 17ο αιώνα και συνδυάζει το μπαρόκ στυλ με το μανιερισμό.
Παραπομπές
Κατηγορία:Κτίρια και κατασκευές στην Ανδαλουσία Καδιθ
Η είδηση μιας απαγωγής
Η είδηση μια απαγωγής, (πρωτότυπος τίτλος Noticia de un secuestro), είναι ένα δημοσιογραφικό χρονικό του Κολομβιανού συγγραφέα Γκαμπριέλ Γκαρσία Μάρκες, στο οποίο εξιστορούνται οι απαγωγές μιας σειράς επιφανών πολιτών της Κολομβίας από τον Πάμπλο Εσκομπάρ και των καρτέλ των ναρκωτικών που έλαβαν χώρα τον χειμώνα του 1990.
Τον Οκτώβριο του 1993 ο Γκαμπριέλ Γκαρσία Μάρκες άρχισε να γράφει έπειτα από παρότρυνση και με την βοήθεια της Μαρούχα Πατσόν και της οικογένειάς της, τις περιπέτειες της απαγωγής της από την συμμορία του Πάμπλο Εσκομπάρ. Αργότερα και όσο η έρευνά του προχωρούσε προστέθηκαν και οι αναμνήσεις και των άλλων θυμάτων απαγωγών της περιόδου αυτής. Από αυτήν την έρευνα προέκυψε 3 χρόνια μετά, το 1996 αυτό το βιβλίο.
Λίγους μήνες μετά κυκλοφόρησε και στα αγγλικά με τίτλο News of a Kidnapping από τις εκδόσεις "Penguin", και στα ελληνικά από τις εκδόσεις "Λιβάνης. Α.Α"., σε μετάφραση της Κλαίτης Σωτηριάδου.
Συνολικά έχει εκδοθεί σε 13 γλώσσες.
Το ιστορικό
Η απαχθείσα, που ανοίγει τη διήγηση είναι η Μαρούχα Πατσόν, (Maruja Pachón de Villamizar) διευθύντριας τότε της Κρατικής Εταιρείας Κινηματογραφικής Ανάπτυξης (FOCINE) και η κουνιάδα και βοηθός της, Μπεατρίς Βιλιαμισάρ ντε Γκερέρο, (Beatriz Villamizar de Guerrero). Άγνωστοι (ακόμα) απαγάγουν τις δυο γυναίκες στις 7 Νοεμβρίου 1990 μέσα από το αυτοκίνητό τους, σκοτώνοντας τον σωφέρ, ακριβώς στη γωνία του σπιτιού της Πατσόν στη Μπογκοτά.